PRITARTA

 Kupiškio rajono savivaldybės tarybos

 2021 m. vasario d. sprendimu Nr. TS-

**KUPIŠKIO R. SUBAČIAUS GIMNAZIJOS**

**2020 METŲ VEIKLOS ATASKAITA**

**BENDRIEJI DUOMENYS**

Kupiškio r. Subačiaus gimnazija (toliau – Gimnazija) 2020 m. vykdė dvi strateginio plano programas: ugdymo(-si) kokybės ir sėkmingumo užtikrinimo programą ir modernios ir saugios gimnazijos kūrimo programą. 2020 m. rugsėjo 1 d. buvo įsteigtas Kupiškio r. Subačiaus gimnazijos Noriūnų Jono Černiaus pagrindinio ugdymo skyrius (toliau – Skyrius). Gimnazijos administraciją sudarė direktorius (1 et.), pavaduotojas ugdymui (0,75 et.), skyriaus vedėjas (1 et.), ugdymo aprūpinimo skyriaus vedėjas (1 et.); dirbo 74 darbuotojai, iš jų 33 – Skyriuje. Gimnazijoje dirbo 52 pedagoginiai darbuotojai, iš jų 42 (81 proc.) dirbantys pagrindinėje darbovietėje ir 10 (19 proc.) dirbančių nepagrindinėje darbovietėje. Pedagoginių darbuotojų kvalifikacinės kategorijos: 8 (15 proc.) mokytojai (logopedai, socialiniai pedagogai, ikimokyklinio ugdymo mokytojai), 28 (53 proc.) vyresnieji mokytojai, 16 (30 proc.) metodininkų, 1 (2 proc.) nesuteikta kvalifikacinė kategorija (būrelio vadovui). Gimnazijoje pagalbą mokiniams teikė specialusis pedagogas (1 et.), psichologas (0,5 et.), socialinis pedagogas (0,5 et.), mokytojo padėjėjas (0,75 et.), Skyriuje – logopedas (0,25 et.), socialinis pedagogas (0,25 et.), mokytojo padėjėjas (1 et.). Dirbo 12 nepedagoginių darbuotojų Gimnazijoje ir 10 Skyriuje. Gimnazijoje mokėsi: pagal ikimokyklinio ugdymo programą – 18 vaikų, pagal priešmokyklinio ugdymo programą – 10 vaikų, pagal pradinio ugdymo programą – 89 mokiniai, pagal pagrindinio ugdymo I dalies (5–8 kl.) programą – 117 mokinių, pagal pagrindinio ugdymo II dalies (9–10, I–II kl.) programą – 51 mokinys, pagal vidurinio ugdymo programą – 28 mokiniai (iš viso 313 mokinių, iš jų 123 – Skyriuje). Nemokamą maitinimą gavo 34 Gimnazijos ir 50 Skyriaus mokinių. Į mokyklą pavežami 88 Gimnazijos ir 45 Skyriaus mokiniai. Specialiųjų ugdymosi poreikių turi 35 (19 proc.) Gimnazijos ir 46 (37 proc.) Skyriaus mokiniai.

**STRATEGINIO PLANO IR METINIO VEIKLOS PLANO ĮGYVENDINIMAS**

2020 m. Kupiškio r. Subačiaus gimnazija veiklą organizavo vadovaudamasi šiais planavimo dokumentais: 2018–2020 m. strateginiu planu, kuriam pritarta Kupiškio rajono savivaldybės administracijos direktoriaus 2018 m. kovo 23 d. įsakymu Nr. ADV-217 „Dėl pritarimo Kupiškio r. Subačiaus gimnazijos 2018–2020 m. strateginiam planui“ ir 2020 m. veiklos planu, patvirtintu Kupiškio r. Subačiaus gimnazijos direktoriaus 2020 m. sausio 28 d. įsakymu Nr. V1-6 „Dėl 2020 m. veiklos plano tvirtinimo".

**Strateginio plano ir metinio veiklos plano įgyvendinimo kryptys:**

* gerinti mokinių mokymo(-si) pasiekimus;
* gerinti ugdymo ir ugdymosi kokybę, siekiant aukštesnės kiekvieno mokinio pažangos;
* suformuoti savitą ir motyvacinę mokymosi aplinką, skatinančią išmokimą pamokose;
* užtikrinti mokinių saviraiškos, saviugdos ir pilietinės savimonės ugdymą(-si);
* kurti saugią, atitinkančią šiuolaikinius reikalavimus ugdymosi aplinką;
* sudaryti mokiniams palankias galimybes ugdytis socialines kompetencijas plėtojant prevencines veiklas;
* skatinti gimnazijos bendruomenės narių lyderystę ir asmeninę saviugdą.

**Svariausi strateginio plano ir metinio veiklos plano rezultatai bei rodikliai:**

2019–2020 m. m. bendras gimnazijos mokinių pažangumas buvo 98 proc.: 1–4 kl. – 100 proc., 5–8 kl. – 96,5 proc., I–II klasių – 96,6 proc., III–IV klasių – 100 proc.

Pagerėjo pamokų lankomumas: vidutinis praleistų pamokų skaičius vienam mokiniui nuo 58,6 (2018–2019 m. m.) sumažėjo iki 39,6 (2019–2020 m. m.); be priežasties praleistų pamokų skaičius vienam mokiniui nuo 7,1 (2018–2019 m. m.) sumažėjo iki 4,3 (2019–2020 m. m.)

Pradinio ugdymo programą gimnazijoje baigė 17, Skyriuje – 8 mokiniai, visi jie (100 proc.) įgijo pradinį išsilavinimą. 15 gimnazijos mokinių (100 proc.) ir 8 Skyriaus mokiniai įgijo pagrindinį išsilavinimą, 2 Skyriaus mokiniai baigė individualizuotą pagrindinio ugdymo programą. Vidurinio ugdymo programą baigė ir vidurinį išsilavinimą įgijo 15 abiturientų (100 proc.).

Abiturientai buvo pasirinkę ir laikė 69 valstybinius (toliau – VBE) ir 2 mokyklinius brandos egzaminus (vienas mokinys vidutiniškai laikė 4,6 VBE), išlaikė 59 VBE (85,5 proc.). 4 dalykų Gimnazijos abiturientų VBE įvertinimų vidurkiai aukštesni už visos Lietuvos: istorijos (55,25 ir 53,81), lietuvių kalbos ir literatūros (51,46 ir 44,27), fizikos (49,67 ir 46,39), geografijos (69,14 ir 47,17).

Siekiant gerinti mokinių mokymosi pasiekimus, įvyko 570 individualių ir grupinių dalykinių konsultacijų per mokslo metus, kuriose dalyvavo 32 proc. mokinių. I–IV klasių mokiniams vyko 9 moduliai (matematikos, lietuvių ir anglų kalbų), kuriuos lankė 30 proc. visų gimnazijos mokinių. Buvo tęsiamas individualios mokinių pažangos stebėsenos sistemos taikymas (85 proc. mokinių stebėjo ir analizavo savo pažangą pildydami mokinio individualios pažangos lapus).

Mokiniai 56 kartus dalyvavo Savivaldybės organizuotose dalykinėse olimpiadose (laimėta 15 prizinių vietų), 172 kartus kituose Savivaldybės ir šalies konkursuose (užimtos 2 prizinės vietos) bei 57 kartus sportinėse varžybose (užimta 14 prizinių vietų).

Gimnazijoje siekiama ugdyti mokiniams poreikį aktyviai veikti, atsakingai dalyvauti pilietinės visuomenės gyvenime. Gimnazijoje buvo organizuota 18 renginių mokiniams, ugdančių vertybines nuostatas, pilietiškumą, formuojančių sveikos gyvensenos įgūdžius. Renginiuose dalyvavo 100 proc. mokinių.

Siekiant geros vaikų savijautos, gero mikroklimato klasėse didelis dėmesys buvo skiriamas prevencinės Sveikatos ir lytiškumo ugdymo bei rengimo šeimai bendrosios programos įgyvendinimui. Ši programos buvo integruota į mokomųjų dalykų turinį ir į klasių valandėles. Vykdant vaikų savižudybių, psichoaktyviųjų medžiagų vartojimo bei priekabiavimo prevenciją, stiprinant socialines ir emocines kompetencijas, buvo tęsiamas LIONS QUEST programų „Raktai į sėkmę“ (I–IV kl.), „Paauglystės kryžkelės“ (5–8 kl.), „Laikas kartu“ (1–4 kl.) įgyvendinimas. Dieninėse vasaros stovyklose „Pažinkime Lietuvą”, „Dvaro nuotykiai”, „Gamta šalia mūsų” dalyvavo 34 proc. Gimnazijos mokinių. Iš viso prevencinėse programose dalyvavo 100 proc. mokinių.

2020 m. mokinių apklausos, vykdytos Nacionalinės švietimo agentūros (toliau – NŠA) tiesioginėje internetinėje sistemoje IQES online 5 aukščiausios vertės: per paskutinius 2 mėnesius aš iš kitų mokinių nesityčiojau – 3,6; man yra svarbu mokytis – 3,6; per paskutinius 2 mėnesius iš manęs mokykloje niekas nesityčiojo – 3,4; mokykloje esame skatinami bendradarbiauti – 3,2; man sekasi mokytis nuotoliniu būdu – 3,1.

Pagal NŠA Tyrimų skyriaus analitikų atliktų tyrimų, vertinant vidutinį mokinių standartizuoto apibendrinto pasiekimų rodiklio prieaugį nuo 2-os iki 4-os klasės, nuo 4-os iki 6-os klasės, nuo 6-os iki 8-os klasės, duomenis Gimnazija pateko į labiausiai visus mokinius „auginančių" ilgųjų gimnazijų 30-uką (16-ta vieta).

2020 m. Gimnazija pradėjo vykdyti Europos Sąjungos struktūrinių fondų lėšų finansuojamo projekto Nr. 09.2.1-ESFA-K-728-03-0038 „Švarraštis" veiklas. Šio projekto tikslas – pagerinti veiklą tobulinančių Kupiškio rajono savivaldybės mokyklų mokinių lietuvių kalbos rezultatus. Taip pat pradėtas įgyvendinti **Europos socialinio fondo lėšomis finansuojamas projektas „KOKYBĖS KREPŠELIS“ Nr. 09.2.1-ESFA-V-719-01-0001.** Šio **projekto tikslas – pagerinti mokinių ugdymosi pasiekimus, įgyvendinant pokyčius savivaldybėse ir mokyklose.**

**Dėl nenumatytų aplinkybių (COVID-19 pandemijos) kilę iššūkiai, jų įveikos priemonės / veiksmai / veiklos. Didžiausias iššūkis, kilęs paskelbus karantino laikotarpį, buvo perėjimas prie nuotolinio ugdymo proceso organizavimo būdo. Visai pedagoginei bendruomenei teko skubiai mokytis, kaip ugdymą organizuoti nuotoliniu būdu. Buvo sudarytas Ugdymo proceso organizavimo nuotoliniu būdu priemonių planas, sukurtos Ugdymo proceso organizavimo ir vykdymo nuotoliniu būdu taisyklės, papildomas Gimnazijos ekstremalių situacijų valdymo planas. Buvo renkama informacija apie mokinių namuose esantį internetinį ryšį, turimą įrangą, mokiniai aprūpinami gaunama ir Gimnazijoje esančia kompiuterine įranga. Nuolatinis mokymasis, kompetencijų plėtojimas, dalinimasis patirtimi ir bendradarbiavimas padėjo įveikti iškylančius iššūkius.**

**PATVIRTINTŲ ASIGNAVIMŲ NAUDOJIMAS**

Žinių visuomenės, kultūrinio ir sportinio aktyvumo skatinimo programa (biudžetas) 09.02.02.01

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Darbo užmokestis | 2.1.1.1.1.1 | 141256 | 139839,52 | 139839,52 |  |
| Įnašai socialiniam draudimui | 2.1.2.1.1.1. | 2141 | 2070,25 | 2070,25 |  |
| Maitinimo išlaidos | 2.2.1.1.1.01 | 831 | 450,97 | 450,97 |  |
| Medikamentai | 2.2.1.1.1.02 | 300 | 250,93 | 250,93 |  |
| Šild.,el., vanduo, komun. paslaug. | 2.2.1.1.1.20 | 26291 | 19224,98 | 19224,98 |  |
| Ryšiai | 2.2.1.1.1.05 | 1265 | 501,16 | 501,16 |  |
| Transporto išlaikymas | 2.2.1.1.1.06 | 16477 | 10089,93 | 10089,93 |  |
| Informacinių technologijų prekių ir paslaugų įsigijimo išlaidos | 2.2.1.1.1.21 | 1827 | 616,09 | 616,09 |  |
| Komandiruotės | 2.2.1.1.1.11 | 245 | 60,00 | 60,00 |  |
| Ilgalaikio mater. turto einam. remontas | 2.2.1.1.1.15 | 1177 | 1092,79 | 1092,79 |  |
| Kvalifikacijos kėlimas | 2.2.1.1.1.16 | 500 | 367,62 | 367,62 |  |
| Kitos paslaugos | 2.2.1.1.1.30 | 7746 | 5196,84 | 5196,84 |  |
| Darbdavio soc. parama pinigais | 2.7.3.1.1.1. | 420 | 185,84 | 185,84 |  |
| Iš viso: |   | 200476 | 179946,92 | 179946,92 |  |

Žinių visuomenės, kultūrinio ir sportinio aktyvumo skatinimo programa (ML) 09.02.02.01

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Darbo užmokestis | 2.1.1.1.1.1 | 557734 | 557733,87 | 557733,87 |  |
| Įnašai socialiniam draudimui | 2.1.2.1.1.1. | 8403 | 8402,58 | 8402,58 |  |
| Informacinių technologijų prekių ir paslaugų įsigijimo išlaidos | 2.2.1.1.1.21 | 5239 | 5238,09 | 5238,09 |  |
| Komandiruotės | 2.2.1.1.1.11 | 77 | 76,12 | 76,12 |  |
| Kvalifikacijos kėlimas | 2.2.1.1.1.16 | 175 | 174,25 | 174,25 |  |
| Kitos paslaugos | 2.2.1.1.1.30 | 7785 | 7784,25 | 7784,25 |  |
| Darbdavio soc. parama pinigais | 2.7.3.1.1.1. | 706 | 705,46 | 705,46 |  |
|   | 2.7.2.1.1.1 | 2468 | 2467,39 | 2467,39 |  |
| Iš viso: |   | 582587 | 582582,01 | 582582,01 |  |

Žinių visuomenės, kultūrinio ir sportinio aktyvumo skatinimo programa (ML U) 09.02.02.01

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Darbo užmokestis | 2.1.1.1.1.1 | 226 | 226 | 226,00 |  |
| Įnašai socialiniam draudimui | 2.1.2.1.1.1. | 4 | 4 | 4 |  |
| Iš viso: |   | 230 | 230,00 | 230,00 |  |

Skaitmeniniam ugdymui

|  |  |  |
| --- | --- | --- |
| 09.02.02.01 | 1.1.1.1.5 | 44/31 |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Informacinių technologijų prekių ir paslaugų įsigijimo išlaidos | 2.2.1.1.1.21 | 2804 | 2804 | 2804 |  |
| Kvalifikacijos kėlimas | 2.1.1.1.16 | 76 | 76 | 76 |  |
| Iš viso: |   | 2880 | 2880 | 2880 |  |

Vaikų stovykloms, kitoms neformaliojo vaikų švietimo veikloms (Stovyklos U)

|  |  |  |
| --- | --- | --- |
| 09.08.01.01L | 1.1.3.2 priemonė | 1 programa U |
|  Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Kitos paslaugos (vieš. darb.) | 2.1.1.1.30 | 3813 | 3813 | 3813,00 |  |
| Iš viso: |   | 3813 | 3813 | 3813 |  |

Žinių visuomenės, kultūrinio ir sportinio aktyvumo skatinimo programa (pajamų įmokos)

09.02.02.01 Pajamų įmokos

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Darbo užmokestis | 2.1.1.1.1.1 | 600 | 111,5 | 111,5 |  |
| Įnašai social. draudimui | 2.1.1.1.1.2 | 10 | 1,61 | 1,61 |  |
| Maitinimo išlaidos | 2.2.1.1.1.01 | 3489 | 810,79 | 810,79 |  |
| Transporto išlaikymas | 2.2.1.1.1.06 | 2060 | 828,45 | 828,45 |  |
| Kitos paslaugos | 2.1.1.1.30 | 2472 | 985,48 | 985,48 |  |
| Iš viso: |   | 8631 | 2737,83 | 2737,83 |  |

Savivaldybės valdymo ir pagrindinių funkcijų vykdymo programa (Viešieji darbai )

|  |  |  |  |
| --- | --- | --- | --- |
| 04.01.02.01 | 5.1.2.13 |  |  |
| Išlaidų rūšys | Išlaidų ekonominės klasifikacijos kodas | Ataskaitinio laikotarpio išlaidų planas  | Finansavimas | Kasinės išlaidos |
| Darbo užmokestis | 2.1.1.1.1.1 |   | 4139,8 | 4139,80 |  |
| Įnašai social. draudimui | 2.1.1.1.1.2 |   | 80,9 | 80,90 |  |
| Kitos išlaidos (vieš. darb.) | 2.1.1.1.30 | 4245 | 4220,7 | 4220,70 |  |
| Iš viso: |   | 4245 | 4220,70 | 4220,70 |  |

2020 m. VMI į Gimnazijos sąskaitą pervedė 494,23 Eur gyventojų pajamų mokesčio 2 proc. lėšų.

Direktorė Vida Šeškuvienė

PRITARTA

Kupiškio r. Subačiaus gimnazijos tarybos

2021 m. sausio 29 d. posėdžio protokoliniu

nutarimu (protokolas Nr. V3-2)